**ამბროლაურის მუნიციპალიტეტის მეორე მოწვევის საკრებულოს**

**მესამოცე რიგგარეშე სხდომის**

**ო ქ მ ი №04**

*ქ. ამბროლაური, ბრატისლავა რაჭის ქ. N11 13 თებერვალი 2024 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს მესამოცე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-51 მუხლის პირველი პუნქტის, ა) ქვეპუნქტის შესაბამისად. ასევე ამბროლაურის მუნიციპალიტეტის მერის ზვიად მხეიძის 2024 წლის 7 თებერვლის N76-762403866 (რეგისტრაციის თარიღი 07.02.2024წ. ნომერი N12-77240385-77) წერილის საფუძველზე, ამბროლაურის მუნიციპალიტეტის მეორე მოწვევის საკრებულოს თავმჯდომარის, ასლან საგანელიძის მიერ გამოცემული 2024 წლის 8 თებერვლის N:ბ77-7724039001 ბრძანების საფუძველზე.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 27 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, მურმან ქველიძე, ბაკურ სანთელაძე, ნინო ჯოხაძე, ბეჟან დარახველიძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. სხდომას აგრეთვე ესწრებოდა ამბროლაურის მუნიციპალიტეტის მერი ზვიად მხეიძე, მერიის ეკონომიკისა და ქონების მართვის სამსახურის ხელმძღვანელი გიორგი გოძიაშვილი, მერიის ადმინისტრაციული სამსახურის ხელძღვანელის მოვალეობის შემსრულებელი ირმა ფრუიძე და გაზეთის ,,ამბროლაურის მოამბე“ რედაქტორი დალი დარახველიძე.

 ამბროლაურის მუნიციპალიტეტის მეორე მოწვევის საკრებულოს სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა საკრებულოს წევრებს, აღნიშნა რომ რიგგარეშე სხდომა მერის ინიცირებულია.

ასლან საგანელიძემ დაადასტურა კვორუმის არსებობა, მადლობა გადაუხადა საკრებულოს წევრებს მობრძანებისთვის საკრებულოს დასამტკიცებლად წარუდგინა ბიუროს მიერ შემუშავებული

დ ღ ი ს წ ე ს რ ი გ ი

1. ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ამბროლაურის მუნიციპალიტეტის საკუთრებაში არსებული უძრავი ქონების სოფ.სადმელში მდებარე 376 კვ.მ არასასოფლოსამეურნეო დანიშნულების მიწის ნაკვეთის ს/კ 86.05.26.650 უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2023 წლის 19 დეკემბრის N81 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებლები ირმა ფრუიძე - ამბროლაურის მუნიციპალიტეტის მერიის პირველადი სტრუქტურული ერთეულის - ადმინისტრაციის სამსახურის ხელმძღვანელის მოვალეობის შემსრულებელი*

*ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის - საფინანსო სამსახურის ხელმძღვანელი*

 კენჭის ყრის შედეგად მომხრე:27; წინააღმდეგი: არცერთი; დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე

*პროექტი თან ერთვის*

გიორგი გოძიაშვილმა განმარტა, პროექტის ცვლილება გამოიწვია ქალაქ ამბროლაურში წრიული მოძრაობის დამატებამ, სამარშრუტო ავტობუსი ივლის დილით, შუადღით, საღამოთი, სამ მიმართულებაზე, დააზუსტა რომელი მიმართულებით ივლის ტრანსპორტი ქალაქში, კერძოდ მოძრაობას დაიწყებს სადგურიდან, მახალდიანის ქუჩიდან, შემდეგ გაივლის გურგენიძის ქუჩის ბოლომდე, მობრუნების შემდეგ ბრატისლავა რაჭის ქუჩის ბოლომდე, მობრუნდება და კვლავ სადგურამდე, შემდეგ კოსტავას ქუჩაზე გაივლის ცენტრამდე, გადავა გამსახურდიას ქუჩის ბოლომდე, ბრუნდება და ვაჟა ფშაველას ქუჩაზე რესტრამდე გადაადგილდება და გავა გეოფლაუერამდე. ამ მიმართულების წრიული მოძრაობის დამატებაა ასახული პროექტში, რომლის დამტკიცების შემდეგ გამოცხადდება ტენდერი.

ამირან ლომთაძემ აღნიშნა, რომ კომისიის სხდომაზე იყო განხილული საკითხი, არ ეწინააღმდეგება საკითხის მიღებას, მაგრამ თუ შესაძლებელი იქნება გაგრძელდეს მარშრუტი, მაგალითად გადაადგილდეს სოფელ კვაცხუთამდე და სოფელ ძირაგეულამდე, უფრო ფუნქციური რომ გახდეს ეს ტრანსპორტი და დიდი წრიული მოძრაობა გაკეთდეს. სამომავლოდ რომ მოხდეს ამის გათვალისწინება.

ასლან საგანელიძემ განმარტა, ტრანსპორტი მიდის აეროპორტამდე, სოფელ კრიხის დასაწყისამდე მიდის, ვაჟა ფშაველას დასახლებამდე გადის. თითქმის სხვა ყველა მიმართულებით, დასახელებულ მიმართულებებამდე დადის ტრანსპორტი, სოფელ წესიდან, სოფელ ჭრებალომდე მოძრაობს ტრანსპორტი, რომელიც ძირაგეულს გაივლის, რაც შეეხება სოფელ კვაცხუთს იქედან მგზავრები არ იქნება, ამიტომ მოუწევს ასვლა და ჩამოსვლა მხოლოდ. ამ მიმართულებით მოძრაობს სოფელ ურავის, ონი-ამბროლაურის მარშრუტი. ასევე მარშრუტის გაგრძელება ქალაქის მოსამსახურეებზეა გათვლილი მათ დააგვიანდებათ მარშრუტის გაგრძელების გამო.

ზვიად მხეიძემ განმარტა, ქალაქის ეს წრიული მოძრაობის მარშრუტი ისეა გათვლილი, რომ მოსახლეობა სამსახურებში გადაადგილდეს დროულად, მარშრუტის გაგრძელების გამო ადრე მოუწევს ზოგს გადაადგილება, ზოგს დააგვიანდება. დაიწყოს ამ მარშრუტით მოძრაობა, დავაკვირდეთ.

ზვიად მხეიძემ განმარტა, რომ ზაფხულში ბუნგალოს ტერიტორიამდე ივლის ტრანსპორტი, ღირებულება კი 50 თეთრია და შეღავათია შშმ პირებზე, ბაღის ბავშვებზე და სკოლის მოსწავლეებზე. აეროპორტამდე მიდის, ზაფხულის პერიოდში ბუნგალომდეც მივა.

საკრებულოს წევრებმა იმსჯელეს ქალაქის წრიული ტრანსპორტის განსაზღვრულ მარშრუტზე და გამოთქვეს მოსაზრებები.

სოსო ჭელიძემ აღნიშნა, თავიდან ტრანსპორტირება, რომ უფასო იყოს კარგი იქნება, ოჯახიდან ორი, სამი ბავშვი დადის და რთულია.

ზვიად მხეიძემ განმარტა, რომ მგზავრობის ღირებულება 50 თეთრია, გათვალისწინებულია შეღავათები შშმ პირებზე, სოციალურად დაუცველებზე, ბაღის ბავშვებზე, სკოლის მოსწავლეებზე, ისინი საფასურს არ გადაიხდიან, მათვის უფასო იქნება მგზავრობა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე განკარგულების მიღების საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული უძრავი ქონების სოფ.სადმელში მდებარე 376 კვ.მ არასასოფლო-სამეურნეო დანიშნულების მიწის ნაკვეთის ს/კ 86.05.26.650 უსასყიდლოდ სახელმწიფოსთვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*პროექტი თან ერთვის*

ზვიად მხეიძემ განმარტა, რომ საბავშვო ბაღის ასაშენებლად იყო გამოყოფილი მიწის ნაკვეთი რასაც დაემატა კიდევ 150 მ.კვ., შემდეგ საჭირო გახდა ბაღის მთლიანი ტერიტორიიდან ამბულატორიისთვის მიწის ნაკვეთის გამოყოფა და გამოიყო. აღნიშნული მიწის ნაკვეთის გადაცემაზეა საუბარი წარმოდგენილი პროექტით.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების სოფ.სადმელში მდებარე 376 კვ.მ არასასოფლო-სამეურნეო დანიშნულების მიწის ნაკვეთის ს/კ 86.05.26.650 უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ განკარგულების მიღების საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის საკუთრებაში არსებული უძრავი ქონების სოფ.სადმელში მდებარე 376 კვ.მ არასასოფლოსამეურნეო დანიშნულების მიწის ნაკვეთის ს/კ 86.05.26.650 უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*პროექტი თან ერთვის*

გიორგი გოძიაშვილმა განმარტა, რომ სს ,,საქორგგაზთან“ 2 წლიანი საიჯარო ხელშეკრულება ფორმდება, რომელიც დასრულდა, გავიდა ვადა, უნდა მოხდეს განახლებული ხელშეკრულების გაფორმება. მერის მიერ ხელშეკრულების გაფორმებას კანონმდებლობით სჭირდება საკრებულოს თანხმობა.

ასლან საგანელიძემ აღნიშნა, რომ განკარგულების პროექტით ახლდება საიჯარო ხელშეკრულება და საჭიროა თანხმობის გაცემა საკრებულოს მიერ.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიეცეს თანხმობა ამბროლაურის მუნიციპალიტეტის მერს ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ

*პროექტი თან ერთვის*

გიორგი გოძიაშვილმა აღნიშნა, რომ საპრივატიზებო ნუსხა და გეგმა იდენტურია, შეფასდა მუნიციპალიტეტის უძრავი ქონება, რომელიც წარმოდგენილ პროექტში აისახა. მან საკრებულოს წარუდგინა ნუსხაში და გეგმაში დამატებული ობიექტები, საწყისი საბაზრო ღირებულებებით: სოფელ ნიკორწმინდაში, შაორის მიდებარედ მიწის ნაკვეთი (3434 მ.კვ.) ღირებულებით 240 000 ლარი, სოფელ ნიკორწმინდაში, ყოფილი სანავთის შენობა (20 მ.კვ.) ღირებულებით 5700 ლარი, ქალაქ ამბროლაურში მახალდიანის ქუჩის მიმდებარედ მიწის ნაკვეთი (161 მ.კვ.) ღირებულებით 20000 ლარი.

ბეჟან დარახველიძემ დასვა შეკითხვა თუ რომელი ადგილია კონკრეტულად მახალდიანის ქუჩაზე? ავტომანქანების გადაადგილებას არ დააბრკოლებს? საცხობი ,,ბოშოდან“ რამდენ მეტრზე გამოდის?

ზვიად მხეიძემ განმარტა, ისეა გათვლილი რომ გზა რჩება.

გიორგი გოძიაშვილმა განმარტა, ზოლად მიყვება საცხობის ტერიტორიიდან.

ამირან ლომთაძემ მიმართა მუნიციპალიტეტის მერს წინა საპრივატიზებო ნუსხის და გეგმის დამტკიცების დროს ყოფილი ადმინისტრაციული შენობის ტერიტორიის ნუსხაში შეტანის დროს აღნიშნა, შეტანილ იქნეს ქონება ნუსხასა და გემაში, შემდეგ მოხდეს მოსახლეობის გამოკითხვა და მათი თანხმობით მომხდარიყო განკარგვა. ცნობილია რომ არ მოხდა მოსახლეობის გამოკითხვა და ქონება განიკარგა. კარგი ღირებულებით განიკარგა, მაგრამ პირობა რატომ დაირღვა? რატომ არ მოხდა გამოკითხვა.

ზვიად მხეიძემ აღნიშნა, რომ ოფიციალურად არ მომხდარა ინფორმაციის გამოქვეყნება ქონების განკარგვაზე.

ამირან ლომთაძემ აღნიშნა, რომ საკრებულოზე რომ ითქმება მოსაზრებები და წინადადებები, ვფიქრობთ სიტყვებს აქვს მნიშვნელობა.

ბეჟან დარახველიძემ აღნიშნა, რომ მახალდიანის ქუჩაზე ნაკვეთის განკარგვა არ გამოიწვევს კარგ შედეგს.

ზვიად მხეიძემ აღნიშნა, რომ გარე ვაჭრობა აღნიშნულ ტერიტორიაზე არ უნდა იყოს.

ბეჟან დარახველიძემ აღნიშნა, რომ გარე მოვაჭრეები პატარა ბაზრის ტერიტორიაზე უნდა შევიდნენ, გამოდის რომ ყველაფერს ვყიდით, მაგრამ რატომ ვყიდით არ ვიცით. მან აღნიშნა, რომ ტერიტორია იცის, მაგრამ გამოდის რომ აზრი არ აქვს საუბარს. გაიყიდოს მთელი ამბროლაური, კარგი იქნება?

ზვიად მხეიძემ განმარტა, რომ არ სურთ პატარა ბაზრის ტერიტორიაზე შესვლა, სასურველია მოწესრიგდეს სადგურის მიმდებარე ტერიტორია. ზვიად მხეიძემ დასვა შეკითხვა რა შავდება იმ ტერიტორიის განკარგვით?

ასლან საგანელიძემ აღნიშნა, რომ სადგურზე კერძო საკუთრების შედეგად აშენდა კარგი, ლამაზი შენობა რომელშიც მაღაზია ,,სპარი“ იხსნება, მათვის ტერიტორიის მიმატებისას გამოითქვა ასევე წინააღმდეგობა, მაგრამ კარგია ასეთი სავაჭრო ქსელები შემოდის, ჩვენც მომხმარებლები ვართ და კონკურენცია ჩვენს ბიუჯეტს დაეტყობა, წინააღმდეგობა იყო ფართობის მომატებაზე. იმ ტერიტორიაზე ნუსხაში შეტანილი მიწის ნაკვეთის მიუხედავად საპარკინგე ადგილი რჩება. სადგური სახეა ქალაქის და უნდა მოვაწესრიგოთ, რაც გარე მოვაჭრეებთან არ გვარდება. კერძო საკუთრება კი დაარეგულირებს ამ საკითხს.

სოსო ჭელიძემ დასვა შეკითხვა რა პირობა ჩაიდება ქონების განკარგვისას?

ბეჟან დარახველიძემ დასვა შეკითხვა თუ რა აშენდება? და მოითხოვა დაზუსტება საწყისი ფასის?

ზვიად მხეიძემ განმარტა, რომ აშენდება კომერციული, მოწესრიგებული ფართი, მოეწყობა მაღაზია და რის სურვილიც ექნებათ იმ პროდუქტს გაყიდიან. შეიქმნება თანამედროვე ტიპის, მოწესრიგებული კომერციული სივრცე. რატომ იქნება ცუდი თუ ხალხი დასაქმდება? პირიქით კარგია თუ ვინმეს სურვილი აქვს შემოვიდეს და ხალხი დაასაქმოს.

ბეჟან დარახველიძემ აღნიშნა, რომ წინააღმდეგი არ არის ხალხის დასაქმების, მაგრამ არ ფიქრობს რომ მიწის ნაკვეთის განკარგვა გარე ვაჭრობის პრობლემას მოაგვარებს?

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ განკარგულების მიღების საკითხს

კენჭის ყრის შედეგად მომხრე:21; წინააღმდეგი: 6 ( ლელა რობაქიძე, ანა გურგენიძე, ამირან ლომთაძე, ბეჟან დარახველიძე, მაკა გოცირიძე, სოსო ჭელიძე);

**გადაწყვიტეს:** მიღებულ იქნეს ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ განკარგულების მიღების საკითხს

კენჭის ყრის შედეგად მომხრე:21; წინააღმდეგი: 6 ( ლელა რობაქიძე, ანა გურგენიძე, ამირან ლომთაძე, ბეჟან დარახველიძე, მაკა გოცირიძე, სოსო ჭელიძე);

**გადაწყვიტეს:** მიღებულ იქნეს ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ადმინისტრაციული სამსხურის ხელმძღვანელის მოვალეობის შემსრულებლის ირმა ფრუიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2023 წლის 19 დეკემბრის N81 განკარგულებაში ცვლილების შეტანის თაობაზე

*პროექტი თან ერთვის*

ირმა ფრუიძემ წარუდგინა საკრებულოს პროექტი და განმარტა, რომ ცვლილება ეხება მუნიციპალიტეტის მერიაში დასაქმებულ მძღოლების ხელფასის გაზრდას.

ასლან საგანელიძემ განმარტა, რომ 10% მატების დროს განსხვავება გამოვიდა საკრებულოს მძღოლს და მერის მძღოლების ხელფასებში, ეს უნდა გასწორდეს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2023 წლის 19 დეკემბრის N81 განკარგულებაში ცვლილების შეტანის თაობაზე განკარგულების მიღების საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2023 წლის 19 დეკემბრის N81 განკარგულებაში ცვლილების შეტანის თაობაზე განკარგულება

 ასლან საგანელიძემ მადლობა გადაუხადა საკრებულოს წევრებს და აღნიშნა, რომ დღის წესრიგით განსაზღვრული საკითხების განხილვა დასრულდა.

 ამირან ლომთაძემ მიმართა მუნიციპალიტეტის მერს, ერთ-ერთ საკრებულოს სხდომაზე დაისვა სოფელ ხვანჭკარაში სტადიონზე დასაჯდომი ადგილების მოწყობის საკითხი, რაზეც შევთანხმდით. დასვა შეკითხვა რა ეტაპზეა ეს პროცესი, აგვისტოში უნდა მოეწყოს.

ზვიად მხეიძემ განმარტა, რომ მოეწყობა, აგვისტოში უნდა მოეწყოს, ისე აზრი არ ექნება. გათვალისწინებული იქნება თქვენი თხოვნაც და ხალხის თხოვნაც.

ბეჟან დარახველიძემ აღნიშნა, რომ კომისიის სხდომებზე იყო საუბარი საპრივატიზებო მიწის ნაკვეთებზე, მაგრამ რა პირობებით ვყიდით? ამის შესახებ არ მოგვისმენია წინადადებები. ხომ უნდა იყოს პირობები გაწერილი? რა უნდა გაკეთდეს, რა ინვესტიცია უნდა ჩაიდოს? მოიყვანა სხვა მუნიციპალიტეტის საპრივატიზებო პირობების მაგალითი, რომ უნდა დაიხარჯოს დიდი ინვესტიცია, თანხა.

ზვიად მხეიძემ განმარტა, ყველა ქონება რაც იყიდება მუნიციპალიტეტის მიერ ყველა პირობით იყიდება, ახალიც გაიყიდება პირობებით, უპირობოდ არცერთი ქონება არ გაყიდულა.

ასლან საგანელიძემ განმარტა, რომ წარმოდგენილ პროექტში პირობები არ აისახება, ნუსხაში და გეგმაში შეტანას არ სჭირდება პირობების განსაზღვრა.

ზვიად მხეიძემ აღნიშნა, ყველა მიწის ნაკვეთი რომელიც შაორის ტერიტორიაზე განიკარგა პირობები განსაზღვრული ჰქონდა, შესაძლებელია ნახოთ და გაეცნოთ, ანალოგიური პირობით გაიყიდება წარმოდგენილი მიწის ნაკვეთები, უპირობოდ არ გაიყიდება.

ბეჟან დარახველიძემ მოითხოვა დაახლოებით პირობების საკრებულოსთვის გაცნობა.

ასლან საგანელიძემ განმარტა, რომ კანონმდებლობით უპირობოდ არ განიკარგება ქონება, ამ პროექტში არ გაიწერება პირობები და ამიტომ ვერ მიიღებდით საკრებულოს კომისიის და საკრებულოს სხდომაზე პირობების გაცნობის თაობაზე პასუხს.

ზვიად მხეიძემ აღნიშნა, რომ პირობების გაცნობა შესაძლებელია, შესაძლებელია კანონმდებლობით უპირობოდ გაიყიდოს, მაგრამ არ ვყიდით არცერთ მიწის ნაკვეთს უპირობოდ.

სოსო ჭელიძემ დასვა შეკითხვა თუ რა პირობით განიკარგა ყოფილი ადმინისტრაციული შენობის ტერიტორია? რა ვადაა პირობების შესრულების? რაზეც განმარტება გააკეთა ზვიად მხეიძემ და აღნიშნა, რომ შესაძლებელია ამობეჭდილ ვერსიას მერიის შესაბამის სამსახურში გაეცნოთ.

სხდომის ოქმს სხდომის [აუდიო ჩან აწერი CD დისკზე](Record-13.02.2024%20%E1%83%AC..wav) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე